**Eu să tac**

*Elena Marin Alexe*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-acoperi inima cu taine,

Cu ceru-ntreg m-ademeneşti,

Îmi spui că dragostea-Ti eternă

Sfidează legile-omeneşti.

Îmi descreţeşti negura frunţii

Si îmi presari în cale flori,

Tu soarele.mi aduci, în suflet,

Speranţe dincolo de nori.

Mă porţi agale prin cuvinte

Ţesute doar prin Duhul Sfânt,

M-ajuţi să-Ţi înţeleg voinţa,

În planul Tău cu-acest pământ.

Pe umeri încă-mi porţi povara,

Din când în când mai lăcrimezi,

Când viaţa-mi intră-n con de umbră,

Nicicum nu mă discreditezi.

Atunci când sunt prea apăsată

De meandrele acestui veac,

M-aşez mai des la poala crucii,

Tu să-mi vorbeşti şi eu să tac..